Edmund Randolph

Edmund Jennings RANDOLPH (n. la 10-an de aŭgusto, 1753 – m. la 12-an de septembro, 1813) estis usona advokato kaj politikisto.

eta|Edmund Jennings Randolph

 Biografio 
En 1775, kiam erupciis la usona revolucio, lia patro restis lojala al Britio, sed Edmund Randolph fariĝis adjutanto de Georgo Vaŝingtono. Li elektiĝis al la Virginia Kunveno (1775), poste fariĝis urbestro de Williamsburg, Virginio; delegito al la Kontinenta Kongreso (1779-1782); 7-a Guberniestro de Virginio (1786-1788); delegito al la Anapola Kunveno (1786); delegito al la Konstitucia Kunveno (1787), kie li proponis la Virginian Planon, pri la strukturo de la Usona registaro, argumentante kontraŭ la importado de sklavoj, kaj por forta centra regado fare de triopo prezidenta, kaj por federacia kortuma sistemo. Post la elektiĝo de Georgo Vaŝingtono kiel la unua laŭkonstitucia prezidento de Usono, li fariĝis la unua Ĝenerala Advokato de Usono, servante de la 26-an de septembro 1789 ĝis la 26-a de januaro, 1794. Fine de 1793, la unua Usona ministro pri eksterlandaj aferoj, Thomas Jefferson, demisiis, kaj Randolph servis kiel la dua ministro de la 2-an de januaro 1794 ĝis la 20-a de septembro, 1795, kvankam li estis en tiu rolo senforta pro la forta personeco de Alexander Hamilton. Li subskribis la traktaton de Jay kvankam li mem malaprobis ĝin.

En aŭgusto 1795 ekestis skandalo pro letero de li al Usona ministro de la trezorejo, en kiu li indikis ke la usona ministraro malŝatas Francion. La brita mararmeo kaptis la leteron kaj donis ĝin al Vaŝingtono, kiu en septembro publikigis la leteron dum ministrara kunsido, kaj postulis la demision de Randolph.Chernow, Ron. Washington: a life. Novjorko: Penguin Press, p. 731-734. ISBN 9781594202667. Poste Randolph laboris kiel advokato. Li plej fame rolis kiel la defenda advokato kiam Aaron Burr akuziĝis pri ŝtatperfido en 1807. Randolph mortis pro paralizo en 1813.

 Referencoj 

Kategorio:Usonaj advokatoj
Kategorio:Usonaj politikistoj
Kategorio:Guberniestroj de Virginio
Kategorio:Usonaj ministroj pri eksterlandaj aferoj